สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต
ครอบครัว

สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต เสกสมรสกับหม่อมเจ้าประสงค์สม บริพัตร (ราชสกุลเดิม ไชยันต์; 12 ธันวาคม พ.ศ. 2429 – 21 มิถุนายน พ.ศ. 2499) พระโอรส-ธิดาที่ประสูติแต่หม่อมเจ้าประสงค์สม แรกประสูติเป็นหม่อมเจ้า ได้รับการสถาปนาขึ้นเป็น พระเจ้าวรวงศ์เธอ พระองค์เจ้า ทุกพระองค์ในรัชสมัยพระบาทสมเด็จพระมงกุฎเกล้าเจ้าอยู่หัว ภายหลังหม่อมเจ้าประสงค์สมประชวร สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิตทรงรับหม่อมสมพันธุ์ บริพัตร ณ อยุธยา (ราชสกุลเดิม ปาลกะวงศ์ ณ อยุธยา; 29 พฤศจิกายน พ.ศ. 2448 – 8 กุมภาพันธ์ พ.ศ. 2523) มาเป็นหม่อมอีกคน ซึ่งพระโอรส-ธิดา ที่ประสูติแต่หม่อมสมพันธุ์ แรกประสูติเป็นหม่อมเจ้า ได้รับการสถาปนาขึ้นเป็น พระวรวงศ์เธอ พระองค์เจ้า ทุกพระองค์ในรัชสมัยพระบาทสมเด็จพระปกเกล้าเจ้าอยู่หัว
สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิตมีพระโอรส-ธิดารวม 11 พระองค์ ดังรายพระนาม ดังนี้
| ลำดับ | พระนาม | ประสูติ | สิ้นพระชนม์ สิ้นชีพิตักษัย | มารดา | เสกสมรส | พระนัดดา |
| --- | --- | --- | --- | --- | --- | --- |
| 1. | พระเจ้าวรวงศ์เธอ กรมหมื่นนครสวรรค์ศักดิพินิต | 5 ธันวาคม พ.ศ. 2447 | 15 กันยายน พ.ศ. 2502 | หม่อมเจ้าประสงค์สม บริพัตร (ราชสกุลเดิม ไชยันต์) | หม่อมราชวงศ์พันธุ์ทิพย์ บริพัตร (ราชสกุลเดิม เทวกุล) | หม่อมเจ้ามารศีสุขุมพันธุ์ บริพัตร |
| 2. | พระเจ้าวรวงศ์เธอ พระองค์เจ้าศิริรัตนบุษบง | 4 มกราคม พ.ศ. 2449 | 6 กรกฎาคม พ.ศ. 2533 | หม่อมเจ้าประสงค์สม บริพัตร (ราชสกุลเดิม ไชยันต์) | หม่อมเจ้าอาชวดิศ ดิศกุล |  |
| 3. | พระเจ้าวรวงศ์เธอ พระองค์เจ้าสุทธวงษวิจิตร | 16 มีนาคม พ.ศ. 2450 | 20 กุมภาพันธ์ พ.ศ. 2546 | หม่อมเจ้าประสงค์สม บริพัตร (ราชสกุลเดิม ไชยันต์) | มิได้เสกสมรส | มิได้เสกสมรส |
| 4. | พระเจ้าวรวงศ์เธอ พระองค์เจ้าพิสิฐสบสมัย | 21 กันยายน พ.ศ. 2451 | 23 กุมภาพันธ์ พ.ศ. 2517 | หม่อมเจ้าประสงค์สม บริพัตร (ราชสกุลเดิม ไชยันต์) | หม่อมเจ้าโกลิต กิติยากร | หม่อมราชวงศ์พิลาศลักษณ์ บุณยะปานะ |
| 5. | พระเจ้าวรวงศ์เธอ พระองค์เจ้าจุไรรัตนศิริมาน | 21 ธันวาคม พ.ศ. 2452 | 24 พฤศจิกายน พ.ศ. 2543 | หม่อมเจ้าประสงค์สม บริพัตร (ราชสกุลเดิม ไชยันต์) | หม่อมเจ้าฉัตรมงคล โสณกุล | หม่อมราชวงศ์อายุมงคล โสณกุล หม่อมราชวงศ์ถวัลย์มงคล โสณกุล หม่อมราชวงศ์สุมาลยมงคล โสณกุล หม่อมราชวงศ์จัตุมงคล โสณกุล |
| 6. | พระเจ้าวรวงศ์เธอ พระองค์เจ้าจันทรกานตมณี | 24 กันยายน พ.ศ. 2455 | 30 ธันวาคม พ.ศ. 2520 | หม่อมเจ้าประสงค์สม บริพัตร (ราชสกุลเดิม ไชยันต์) | หม่อมเจ้าอรชุนชิษณุ สวัสดิวัตน์ | หม่อมราชวงศ์เดือนเด่น กิติยากร หม่อมราชวงศ์ชิษณุสรร สวัสดิวัตน์ |
| 7. | พระเจ้าวรวงศ์เธอ พระองค์เจ้าน้อง | 12 กุมภาพันธ์ พ.ศ. 2462 | 4 ธันวาคม พ.ศ. 2462 | หม่อมเจ้าประสงค์สม บริพัตร (ราชสกุลเดิม ไชยันต์) | มิได้เสกสมรส | มิได้เสกสมรส |
| 8. | พระเจ้าวรวงศ์เธอ พระองค์เจ้าปรียชาติสุขุมพันธุ์ | 4 มิถุนายน พ.ศ. 2463 | 29 พฤษภาคม พ.ศ. 2465 | หม่อมเจ้าประสงค์สม บริพัตร (ราชสกุลเดิม ไชยันต์) | มิได้เสกสมรส | มิได้เสกสมรส |
| 9. | อินทุรัตนา บริพัตร | 2 กุมภาพันธ์ พ.ศ. 2465 |  | หม่อมสมพันธุ์ บริพัตร ณ อยุธยา (ราชสกุลเดิม ปาลกะวงศ์ ณ อยุธยา) | สมหวัง สารสาส | ธรณินทร์ สารสาส สินนภา สารสาส สันติ สารสาส |
| 10. | พระวรวงศ์เธอ พระองค์เจ้าสุขุมาภินันท์ | 15 พฤศจิกายน พ.ศ. 2466 | 10 เมษายน พ.ศ. 2546 | หม่อมสมพันธุ์ บริพัตร ณ อยุธยา (ราชสกุลเดิม ปาลกะวงศ์ ณ อยุธยา) | หม่อมดุษฎี บริพัตร ณ อยุธยา (สกุลเดิม ณ ถลาง) | หม่อมราชวงศ์สุขุมพันธุ์ บริพัตร หม่อมราชวงศ์วโรรส บริพัตร |
| 11. | หม่อมเจ้าชายไม่มีพระนาม |  | ก่อน พ.ศ. 2468 | หม่อมสมพันธุ์ บริพัตร ณ อยุธยา (ราชสกุลเดิม ปาลกะวงศ์ ณ อยุธยา) | มิได้เสกสมรส | มิได้เสกสมรส |